Author: Stefka Todorova
Last saved by: Mariana Georgieva
Company: HP Inc.

П Р О Т О К О Л  № 23
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 17.08.2023 г. 

Днес, 17.08.2023 г. /четвъртък/ от 13.00 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев 
	    Драгомир Кояджиков 
  Стефан Гроздев - отсъства
	    Севдалин Мавров 

На заседанието присъстват: Стефка Тодорова, главен експерт – съдебна администрация и Мариана Георгиева, технически сътрудник.

Д Н Е В Е Н   Р Е Д:

	1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода 24.07.2023 г. – 16.08.2023 г. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Приема за сведение справката с предварително изразено становище по повод исканията на председателите на съдилища за периода 24.07.2023 г. – 17.08.2023 г. и

1.1. ПРИЕМА ЗА СВЕДЕНИЕ уведомлението от председателя на Административен съд – Пловдив за:
- прекратяване на трудовото  правоотношение със съдебен служител на длъжност „съдебен деловодител“, както и за назначаване на съдебен служител от РС-Пловдив на освободения щат, считано от 01.08.2023 г. 
- прекратяване на трудовото  правоотношение със съдебен служител на длъжност „съдебен деловодител“, считано от 03.08.2023 г., както и за назначаване на съдебен служител по реда на чл. 68, ал. 1, т. 4 на освободения щат, считано от 07.08.2023 г.

1.2. ПРИЕМА ЗА СВЕДЕНИЕ уведомлението от председателя на Районен съд – Асеновград за свободната от 14.06.2022 г. щ. бр. за длъжност „съдебен деловодител“
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен деловодител“, както и назначаване на съдебен служител по реда на чл. 68, ал. 1, т. 4 от КТ до назначаване на титуляр в Районен съд - Асеновград.

1.3. ПРИЕМА ЗА СВЕДЕНИЕ уведомлението от председателя на Административен съд – Стара Загора за назначен съдебен служител на длъжност „главен счетоводител“ след проведен конкурс, считано от 06.07.2023 г.

1.4. ПРИЕМА ЗА СВЕДЕНИЕ уведомлението от и.ф. председател на Районен съд – Казанлък за:
-  назначен съдебен служител на длъжност „съдебен деловодител“ по реда на чл. 68, ал. 1, т. 4 от КТ, считано от 11.07.2023 г.; 
- прекратяване на трудовото  правоотношение със съдебен служител на длъжност „счетоводител“, както и за назначаване на съдебен служител на освободения щат след проведен конкурс, считано от 01.08.2023 г. 
- назначаването на съдебен служител на длъжност „съдебен секретар“ по реда на чл. 68, ал. 1, т. 3 от КТ, считано от 01.08.2023 г.

1.5. ПРИЕМА ЗА СВЕДЕНИЕ уведомлението от председателя на Районен съд – Димитровград за прекратяване на трудовото  правоотношение със съдебен служител на длъжност „административен секретар“, считано от 30.06.2023 г.
и
ДАВА СЪГЛАСИЕ за назначаване на съдебен служител по реда на чл. 343 от ЗСВ за длъжност „административен секретар“ в Районен съд – Димитровград при спазване изискванията на чл. 9, ал. 2 и 3 от ПАС, Класификатора на длъжностите в администрацията на съдилищата и Правилата за прилагането му.

1.6. ПРИЕМА ЗА СВЕДЕНИЕ уведомлението от председателя на Районен съд – Харманли за прекратяване на трудовото правоотношение със съдебен служител на длъжност „главен счетоводител“, считано от 05.08.2023 г. и назначаване на съдебен служител на освободения щат, считано от 07.08.2023 г.

1.7. ПРИЕМА ЗА СВЕДЕНИЕ уведомлението от председателя на Окръжен съд – Габрово за прекратяване на трудовото правоотношение със съдебен служител на длъжност „чистач и куриер“, считано от 11.08.2023 г.
и
ДАВА СЪГЛАСИЕ на председателя на Окръжен съд – Габрово за предприемане на действия по назначаване на съдебен служител на 1 /една/ щ. бр. за длъжност „чистач и куриер“.

1.8. ПРИЕМА ЗА СВЕДЕНИЕ уведомлението от председателя на Административен съд – Плевен за назначен съдебен служител на длъжност „съдебен деловодител“ след проведен конкурс, считано от 07.08.2023 г.

1.9. ПРИЕМА ЗА СВЕДЕНИЕ уведомлението от председателя на Районен съд – Червен бряг за назначен съдебен служител на длъжност „съдебен деловодител“ след проведен конкурс, считано от 24.07.2023 г.

1.10. ПРИЕМА ЗА СВЕДЕНИЕ уведомлението от председателя на Районен съд – Провадия за назначаване на съдебен служител на длъжност „административен секретар“ след проведен конкурс, считано от 01.08.2023 г. и освобождаване на щ. бр. за длъжност „съдебен секретар“, считано от 01.08.2023 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“, както и назначаване на съдебен служител по реда на чл. 68, ал. 1, т. 4 от КТ до назначаване на титуляр в Районен съд – Провадия.

1.11. ПРИЕМА ЗА СВЕДЕНИЕ уведомлението от председателя на Окръжен съд – Силистра за назначени съдебни служители по реда на чл. 343, ал. 2 от ЗСВ на 1 /една/ щ. бр. за длъжност „съдебен архивар и 1 /една/ щ. бр. за длъжност „съдебен секретар“, считано от 03.08.2023 г.

1.12. ПРИЕМА ЗА СВЕДЕНИЕ уведомлението от председателя на Районен съд – Дулово за прекратяване на трудовото правоотношение със  съдебен служител на длъжност „съдебен секретар“, считано от 03.08.2023 г.
и
НЕ ВЪЗРАЗЯВА председателя на Районен съд – Дулово да назначи съдебен служител по реда на чл. 343, ал. 2 от ЗСВ на 1 /една/ щ. бр. за длъжност „съдебен секретар“, считано от 24.08.2023 г.

2. ОТНОСНО: Уведомление рег. индекс ВСС-10433/09.08.2023 г. от председателя на Окръжен съд – Смолян за сключен на граждански договор, считано от 08.08.2023 г., с главния счетоводител на Районен съд – Смолян поради отпуск по болест на съдебния служител, заемащ длъжността.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
 Р Е Ш И:

2.1. ИЗРАЗЯВА положително становище във връзка със сключения от председателя на Окръжен съд – Смолян граждански договор с главния счетоводител на Районен съд – Смолян, считано от 08.08.2023 г., поради отпуск по болест на съдебния служител, заемащ длъжността „главен счетоводител“ в ОС – Смолян.
2.2. ИЗПРАЩА на комисия „Бюджет и финанси“.

ПРЕДСЕДАТЕЛ 			
НА КОМИСИЯТА:        /п/
				БОЯН НОВАНСКИ

ЧЛЕНОВЕ:
	
				   Боян Магдалинчев …/п/……..

Севдалин Мавров....…/п/….……

Драгомир Кояджиков…/п/……...